**Indledningskollekt til Skabelsestidsgudstjeneste i Sankt Jørgensbjerg sognegård, Roskilde, søndag d. 8. september, 2019**

Håbets Gud,

du der har løftet utallige ansigter til at se dit lys!

Vi takker dig for den trofasthed, du er blevet hos os med -

når vi faldt ned og tilbad en af dine modstandere.

Tak fordi,

du elsker os helt ind i vores mest katastrofale fejltrin

- som du gjorde på korset.

Hjælp os og inspirer os – lad os se dit lys og styr os,

så vi ikke korsfæster *kloden*,

men møder din tro med vores tro

og dit håb med vores håb.

Gør os til dine medarbejdere, søstre og brødre,

så vi lægger vore sjæle og alt i den daglige nærkamp

for klodens bæredygtighed, liv og lykke.

Dit lys får livet til at gro og folk til at frydes,

dit ord springer som frugtbare kilder i ørkenen

og øjenkontakten med dig kalder håbet frem hos os,

når vi bliver triste.

For du er Glædens Gud,

Tilgivelsens Kilde og

Livets Ånd

Amen

Martin Ishøy – 6. september 2019